Document ID: 32008D0672

KOMISSION PÄÄTÖS,
tehty 11 päivänä elokuuta 2008,
Bulgarian ja Romanian liittymisasiakirjan liitteen VI lisäyksen muuttamisesta tiettyjen Bulgariassa sijaitsevien maidonjalostamoiden osalta
(tiedoksiannettu numerolla K(2008) 4269)
(ETA:n kannalta merkityksellinen teksti)
(2008/672/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymisasiakirjan ja erityisesti sen liitteessä VI olevan 4 luvun B jakson f kohdan ensimmäisen alakohdan,
sekä katsoo seuraavaa:
(1)
Bulgarian ja Romanian liittymisasiakirjassa Bulgarialle on myönnetty siirtymäkausi, jotta se voi sopeuttaa tietyt maidonjalostamot eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) vaatimusten mukaisiksi.
(2)
Liittymisasiakirjan liitteen VI lisäystä on muutettu komission päätöksillä 2007/26/EY (2), 2007/689/EY (3), 2008/209/EY (4), 2008/331/EY (5) ja 2008/547/EY (6). Bulgaria on esittänyt takeet siitä, että viisi maidonjalostamoa on saattanut päätökseen uudenaikaistamisprosessin ja että ne ovat nyt yhteisön lainsäädännön mukaiset. Näillä maidonjalostamoilla on lupa vastaanottaa ja jalostaa muuta kuin vaatimustenmukaista raakamaitoa. Sen vuoksi ne olisi lisättävä liitteen VI lisäyksessä olevassa I luvussa olevaan luetteloon.
(3)
Yksi vaatimustenmukaisten laitosten luetteloon nykyisin kuuluva maidonjalostamo vastaanottaa ja jalostaa jatkossa kahdella erillisellä tuotantolinjalla vaatimustenmukaista ja muuta kuin vaatimustenmukaista raakamaitoa. Sen vuoksi kyseinen jalostamo olisi lisättävä II luvussa olevaan luetteloon. Eräs toinen jalostamo, joka nykyisin sisältyy II luvussa olevaan luetteloon, vastaanottaa ja jalostaa jatkossa ainoastaan vaatimustenmukaista maitoa. Kyseinen jalostamo olisi sen vuoksi poistettava liitteen VI lisäyksessä olevan II luvun luettelosta.
(4)
Bulgarian ja Romanian liittymisasiakirjan liitteen VI lisäystä olisi sen vuoksi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan Bulgarian ja Romanian liittymisasiakirjan liitteessä VI oleva lisäys tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä elokuuta 2008.

Labels: 0
18
15
17